L´Ajuntament garanteix el menjar durant l´estiu a 60 xiquets i xiquetes de Gandia amb pocs recursos
23 agost 2018

## L´Ajuntament garanteix el menjar durant l´estiu a 60 xiquets i xiquetes de Gandia amb pocs recursos23 agost 2018Última actualització: 14 juliol 2025

![](../gestion/img/MENJADOR-1.png)  
  

Gandia, 23 d’agost.- Durant el curs escolar els xiquets i xiquetes més vulnerables es queden al menjador del centre educatiu al que acudeixen. Tanmateix, una vegada arriben les vacances d’estiu, aquests es queden sense aquest servei com a conseqüència del tancament dels centres. Així doncs, l’Ajuntament de Gandia ha de facilitar el menjar als menuts per altres vies que siguen inclusives, adaptades i properes.

Als estius de 2016 i 2017, la metodologia d’ajuda seguida va ser la de portar el menjar a les cases de les famílies, però aquest any “_per evitar l’estigma_” l’Ajuntament de Gandia junt a la Conselleria d’Igualtat ha concedit ajudes econòmiques individuals per a aquesta alimentació a 60 xiquets i xiquetes. El pressupost total ha estat de 54.000 € i s’espera rebre una subvenció del 100% per part de la Conselleria. Tot i això, l’Ajuntament cobriria la diferència, gràcies a una partida pressupostària pròpia per a aquest servei. . D’aquesta manera, “_les educadores socials garanteixen que siguen per a tal fi i evitem haver de triar nosaltres que tipus de menjar que han de consumir. Un pas més en la igualtat_”, ha explicat **Nahuel González, regidor de Responsabilitat Social**.

L’objectiu de la nova metodologia d’entrega de les ajudes econòmiques destinades a pal·liar aquesta necessitat nutricional és evitar assenyalar i estigmatitzar als usuaris  i també adaptar l’ajuda a les necessitats individuals de cada infant. Segons ha declarat González, “_este estiu continuem garantint el menjar als xiquets i xiquetes de Gandia amb pocs recursos que durant el curs es queden en el menjador escolar_”.

D’altra banda, l’Ajuntament també s’ha fet càrrec dels costos de les escoletes d’estiu i altres activitats extraescolars (depenent de l’edat) de 70 xiquets i  xiquetes amb problemes d’exclusió social.

Des de la regidoria de Responsabilitat Social de l’Ajuntament de Gandia continuen treballant per a garantir que els xiquets i xiquetes de la ciutat tinguen totes les necessitats bàsiques cobertes i disposen de totes les garanties per a créixer i desenvolupar-se dignament.

[Twittear](https://twitter.com/share)